මැද පෙරදිග රැකියාවකට යන අවස්ථාවේ රැකබලා ගැනීමට බාරදී ගිය සිය නැගණියගේ අවුරුදු තුනක් වයසැති පිරිමි දරුවා රැගෙන ගොස් එම දරුවා පෙන්වා පිටකොටුව දෙවන හරස්වීදියේ යාචක රැකියාවේ නිරතව සිටි බව කියන කාන්තාවක් ළමා හා කාන්තා අපයෝජනය නිවාරණය කිරීමේ නිලධාරීන් කණ්ඩායමක් අත්අඩංගුවට ගෙන තිබෙනවා.සැකකාරිනිය වැල්ලම්පිටිය ප්‍රදේශයේ පදිංචිකාරිනියක්.අත්අඩංගුවට ගත් අවස්ථාවේ දරුවා තමාගේ බවයි ඇය එම නිලධාරීන්ට පවසා තිබෙන්නේ.ස්වාමියා හැරදා යෑම නිසා අසරණ වූ  තම නැගණිය දරුවා තමාට භාරදී රට රැකියාවට ගිය බව පසුව නිලදාරීන් ඉදිරියේ ඇය ප්‍රකාශ කර තිබෙනවා.තමන්ගේ දරුවන් සහ මෙම දරුවා නඩත්තු කිරීමට නොහැකි නිසා මෙම තීරණය ගත බවයි ඇය සඳහන් කර තිබෙන්නේ.ඒ අනුව ඇය විසින් දරුවා පෙන්වා දවසක් ඇතුළත රුපියල් 8000 ක මුදලක් උපයන බවද ඇය ප්‍රකාශ කර ඇති බවයි වාර්තාවන්නේ.